《七哀诗七首 其二》
元代·伯颜（子中）

我祖我父金月精，高曾累世皆簪缨。岁维丁卯兮吾以生，于赫当代何休明。

读书愿继祖父声，头白今日俱无成。我思永诀非沽名，生死逆顺由中情，神之听之和且平。

呜呼祖考兮俯鬷假，笾豆失荐兮我之责。

作者简介：子中，其先西域人，后仕江西，因家焉。子中明《春秋》，五举有司不第，行省辟授东湖书院山长，迁建昌教授。